**ՄԵՂՐԻ ՀԱՄԱՅՆՔԻ ՂԵԿԱՎԱՐ ԲԱԳՐԱՏ ԶԱՔԱՐՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ԱՇԽԱՏԱՆՔԻ ԵՎ ԱՇԽԱՏԱՎՈՐՆԵՐԻ ՕՐՎԱ ԿԱՊԱԿՑՈՒԹՅԱՄԲ**

Սիրելի´ հայրենակիցներ, շնորհավորում եմ բոլորիս Աշխատանքի օրվա՝ Մայիսի 1-ի կապակցությամբ:

Ավանդաբար նշվող այս տոնը կոչված է փառաբանելու և մեծարելու աշխատավորին, նրա արարումն ու աշխատանքը:

Գաղտնիք չէ, որ հայ ժողովուրդը միշտ էլ աչքի է ընկել իր աշխատասիրությամբ, ստեղծարար մտքով, եռանդուն գործունեությամբ, մեծարել ու գնահատել է աշխատավորին ու նրա աշխատանքը:

Չնայած առկա բոլոր դժվարություններին` մենք անում ենք հնարավոր ամեն բան մեր համայնքում արժանապատիվ վաստակի հնարավորությունները մեծացնելու և մեր ժողովրդի բարօրությունն ապահովելու համար։

Կրկին շնորհավորում եմ բոլորիս: Վստահ եմ, որ մեր աշխատասեր ժողովուրդը շարունակելու է Հայաստանի շենացման իր վերընթաց ուղին: Մաղթում եմ խաղաղ ու ստեղծագործ աշխատանք` հանուն մեր ընտանիքների բարեկեցության և մեր երկրի անխափան զարգացման: